Sládkovičovo, 2/ 3/ 2020

Vážený obchodný partner,

na základe našej spolupráce si Vám dovoľujem opätovne ponúknuť služby v oblasti nakladania s odpadom z elektrických a elektronických zariadení – zabezpečenie zberu týchto odpadov od obyvateľov obce **Vrádište.** Tieto druhy odpadov v mnohých prípadoch končia na skládkach odpadov. Ich zber a zabezpečenie ich zhodnocovania je povinnosťou vyplývajúcou zo zákona NR SR č.223/2001 Z.z. o odpadoch a o zmene a doplnení niektorých zákonov v znení ďalších zákonov, ktorý uprednostňuje zhodnocovanie odpadov pred zneškodňovaním na skládkach odpadov.

Druhy elektronických a elektrotechnických odpadov sú zatriedené v zmysle vyhlášky MŽP SR č. 365/2015 Z.z.., ktorou sa ustanovujú Katalógy odpadov nasledovne:

|  |  |  |
| --- | --- | --- |
| **20 01 23** | vyradené zariadenia obsahujúce chlórfluórované uhľovodíky | N |
| **20 01 21** | žiarivky a iný odpad obsahujúci ortuť | N |
| **20 01 33** | batérie a akumulátory uvedené v 16 06 01, 16 06 02 alebo 16 06 03 a netriedené batérie a akumulátory obsahujúce tieto batérie | N |
| **20 01 35** | vyradené elektrické a elektronické zariadenia iné ako uvedené v  20 01 21 a 20 01 23, obsahujúce nebezpečné časti | N |
| **20 01 36** | vyradené elektrické a elektronické zariadenia iné ako uvedené v  20 01 21, 20 01 23 a 20 01 35 | **O** |

Medzi vyššie uvedené druhy odpadov patria zariadenia z vyradenej počítačovej techniky, telekomunikačnej a kancelárskej techniky, domácej bielej spotrebnej elektroniky (mikrovlnky, práčky, chladničky, mrazničky a iné), čiernej elektroniky (TV prijímače, PC, video, audio a pod.), batérie, autobatérie, meracie prístroje, káble, odpad z elektronickej a elektrotechnickej výroby, odpad z opravárenskej činnosti a pod.

S úctou

**Mgr. Róbert Varga**

**konateľ**

Dovoľujeme si Vám navrhnúť

dátum zberu elektronického odpadu

vo Vašej obci dňa

**05.03.2020 (štvrtok)**

**od 08:00 hod.**

**Príklad vyhlásenie do obecného rozhlasu:**

Vážení občania,

Obecný úrad Vrádište v spolupráci so spoločnosťou ROVAMI organizuje separovaný zber elektronického odpadu.

Zber sa uskutoční dňa 05.03.2020 (štvrtok) od 08:00 hod. V čase od 07:00 do 08:00 hodiny si vyneste pred dom staré nepotrebné elektrické a elektronické zariadenia. Ide o staré rádiá, TV prijímače, počítače, práčky, mikrovlnky, sporáky, chladničky, mrazničky, vysávače, rýchlovarné kanvice a pod.

Od 08:00 hod. budú pracovníci zabezpečujúci zber uvedené odpady zbierať. Všetky vyložené elektrozariadenia musia byť kompletné, nerozbité a musia obsahovať všetky elektrické a elektronické komponenty a konštrukčné dielce. Taktiež musia byť vyložené na viditeľnom a dostupnom mieste.

Žiadame Vás o dodržanie času na vyloženie, pretože po každej ulici sa bude prechádzať len raz.

Upozornenie: Vykrádanie hodnotných častí elektroodpadu je porušením zákona č. 79/2015 Z.z. o odpadoch a takýto priestupok bude okamžite hlásený príslušnému oddeleniu Policajnému zboru.

Ďakujeme Vám za Vašu pozornosť.

**Starosta obce**